โรงเรียนทวีธาภิเศก
โรงเรียนทวีธาภิเศก (English: Taweethapisek School) (อักษรย่อ: ท.ภ. / T.P.) เป็นโรงเรียนมัธยมศึกษาขนาดใหญ่พิเศษ ประเภทชายล้วน สังกัดสำนักงานเขตพื้นที่การศึกษากรุงเทพมหานคร กระทรวงศึกษาธิการ ตั้งอยู่ ณ เลขที่ 505/5 ซอยอิสรภาพ 42 ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร 10600 มีพื้นที่ 13 ไร่ ก่อตั้งโดย พระบาทสมเด็จพระจุลจอมเกล้าเจ้าอยู่หัว พระราชทานเนื่องในวโรกาสที่ทรงครองราชสมบัตินานเป็นสองเท่าของพระบาทสมเด็จพระพุทธเลิศหล้านภาลัย รัชกาลที่ 2 ซึ่งเป็นสมเด็จพระอัยกา
โรงเรียนทวีธาภิเศกเป็นโรงเรียนชายล้วนประจำจังหวัดธนบุรี(โรงเรียนหญิงล้วนประจำจังหวัดธนบุรีคือ โรงเรียนศึกษานารี) ซึ่งพระบาทสมเด็จพระจุลจอมเกล้าเจ้าอยู่หัวได้พระราชทาน เนื่องในวโรกาสที่ทรงครองราชสมบัตินานเป็นสองเท่าของพระบาทสมเด็จพระพุทธเลิศหล้านภาลัย รัชกาลที่ 2 ซึ่งเป็นสมเด็จพระอัยกา
โดยเมื่อปี พ.ศ. 2438 (ร.ศ. 114) ปีมะแม พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าให้กระทรวงธรรมการ (ปัจจุบัน คือ กระทรวงศึกษาธิการ) ขยายตัวทางด้านการศึกษา จัดให้มีโรงเรียนมากขึ้น โดยเห็นว่าสถานที่ กระทรวงธรรมการบริเวณศาลาต้นจันทร์ วัดอรุณราชวราราม เปิดสอนชั้น 1 ถึงชั้น 4 มีนักเรียน 162 คน ครู 6 คน มีพระครูธรรมรักขิต (สัมฤทธิ์ ลอยเพ็ชร) เป็นครูใหญ่ และได้ทรงพระกรุณาโปรดเกล้าให้ กรมหมื่นปราบปรปักษ์เป็นแม่กองปฏิสังขรณ์พระอุโบสถวัดอรุณราชวราราม เมื่อปฏิสังขรณ์แล้วเสร็จ ประจวบกับเวลาที่พระบาทสมเด็จพระจุลจอมเกล้าเจ้าอยู่หัว ได้ทรงดำรงสิริราชสมบัติมาเป็นสองเท่าของพระบาทสมเด็จพระพุทธเลิศหล้านภาลัย จึงทรงบำเพ็ญพระราชกุศลทวีธาภิเษก ถวายพระอัยกาธิราช ณ พระที่นั่งอมรินทรวินิจฉัยมไหยสูรยพิมาน และสมโภชสิริราชสมบัติ ณ พระที่นั่งจักรีมหาปราสาท ในวันที่ 19 กรกฎาคม พ.ศ. 2441
ในการบำเพ็ญพระราชกุศลทวีธาภิเศกนี้ พระบาทสมเด็จพระจุลจอมเกล้าเจ้าอยู่หัว มีพระราชดำริชักชวนพระบรมวงศานุวงศ์ฝ่ายใน ได้ทรงร่วมบริจาคทรัพย์บูชาธรรมเทศนาเพื่อการปฏิสังขรณ์และสถาปนาถาวรวัตถุในวัดแล้ว จึงทรงพระกรุณาโปรดเกล้าให้สร้างโรงเรียนตรงกุฏิสงฆ์ด้านทิศเหนือโรงเรียนวัดอรุณราชวรารามเดิมมาเป็นตึกใหญ่ และพระราชทานนามโรงเรียนว่า ทวีธาภิเศก เฉพาะผู้บริจาคมีรายนามของพระบรมวงศานุวงศ์ที่ทรงบริจาคเงินร่วมในการนี้ มีพระนามร่วมบริจาคทั้งสิ้น 47 ราย รวมเป็นเงินจำนวน 24,000 บาท เช่น
สมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นเงิน 2,560 บาท (32 ชั่ง) สมเด็จพระศรีสวรินทิราบรมราชเทวี พระพันวัสสาอัยยิกาเจ้า เป็นเงิน 2,560 บาท
เนื่องในโอกาสเพื่อเป็นที่ระลึกในวันสำคัญยิ่ง ได้มีการสร้างเหรียญที่ระลึกแจกพระบรมวงศานุวงศ์ และข้าราชการทั้งฝ่ายหน้าและฝ่ายในเป็นที่ระลึก ด้วยเหตุนี้ทางโรงเรียนทวีธาภิเศก จึงถือวันที่ 19 กรกฎาคม ของทุกปีเป็น "วันทวีธาภิเศก" และใช้สัญลักษณ์ภาพเหมือนรูปเหรียญ ทวีธาภิเศก เป็นตราประจำโรงเรียน
ในปี พ.ศ. 2494 นายวรสิทธิ์ อินทาปัจ ดำรงตำแหน่งอาจารย์ใหญ่ ได้ย้ายโรงเรียนมาตั้ง ณ ซึ่งเป็นที่ตั้งโรงเรียนในปัจจุบันนี้ โดยย้ายนักเรียนชั้นมัธยมปลายบางส่วนมาเรียน ในปี พ.ศ. 2503 เมื่อการก่อสร้างอาคารเรียนเสร็จสมบูรณ์ จึงได้ย้ายนักเรียนทั้งหมดมาเรียน ส่วนอาคารเรียนหลังเดิม ณ วัดอรุณราชวรารามฯ กรมสามัญศึกษา ได้ทำการเปิดสอนในระดับประถมศึกษา ชื่อว่า โรงเรียนประถมทวีธาภิเศก
ในปี พ.ศ. 2512 นายเรวัต ชื่นสำราญ เป็นอาจารย์ใหญ่ ได้งบประมาณสร้างตึก 4 ชั้น 18 ห้องเรียน เป็นเงินทั้งสิ้นสองล้านบาท ทำพิธีเปิดเมื่อวันที่ 12 กุมภาพันธ์ โดย พระวรวงศ์เธอ พระองค์เจ้าธานีนิวัติ กรมหมื่นพิทยลาภพฤฒิยากร (พระโอรสในพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา) เสด็จมาทรงเป็นประธานในพิธีและได้ประทานนามตึกนี้ว่า " ตึกพิทยลาภพฤฒิธาดา " ซึ่งก็คือ ตึก 1 ของโรงเรียนและเปิดใช้มาจนปัจจุบัน
ในปี พ.ศ. 2547 – พ.ศ. 2551 นางสุกัญญา ภู่พันธาภักดิ์ ดำรงตำแหน่งผู้อำนวยการ เป็นผู้อำนวยการหญิงคนแรกของโรงเรียนทวีธาภิเศกนับตั้งแต่ก่อตั้งโรงเรียนมา ได้สานต่อการพัฒนาโรงเรียนด้านบรรยากาศและสิ่งแวดล้อมให้เอื้อต่อการเรียนรู้ โดยเฉพาะบรรยากาศด้านวิชาการ ส่งเสริมการใช้เทคโนโลยีสารสนเทศเพื่อการเรียนการสอน อาทิ ห้องมัลติมีเดียเพิ่มขึ้นอีกหนึ่งห้องเรียน ห้องเรียนและสื่อการเรียนรู้อีเลกทรอนิกส์ และการจัดสรรเครื่องคอมพิวเตอร์ เชื่อมต่อเครือข่ายอินเทอร์เน็ตให้ทุกกลุ่มสาระการเรียนรู้และห้องสมุดโรงเรียน เพื่อบริการสืบค้นข้อมูลจากอินเทอร์เน็ตแก่ นักเรียนและครูอย่างทั่วถึง จัดทำศูนย์สารสนเทศนักเรียนเพื่อเก็บรวบรวมข้อมูลและบริการสืบค้น ข้อมูลของนักเรียนทั้งด้านวิชาการและปกครองเริ่มโครงการอ่านเฉลิมพระเกียรติฯ จัดชั่วโมง "หยุดทุกอย่างเพื่ออ่าน" ทุกวันพุธ จัดศูนย์พัฒนาวิชาชีพครู เพื่อพัฒนาบุคลากรอย่างเป็นระบบ การระดมทรัพยากรจากชุมชนเพื่อพัฒนาโรงเรียนทุกด้าน นอกจากนี้ ได้จัดตั้งชมรมครูอาวุโสโรงเรียนทวีธาภิเศกร่วมกับสมาคมศิษย์เก่า เมื่อวันที่ 19 กรกฎาคม พ.ศ. 2548 เพื่อให้ ผู้บริหาร และครูทวีธาภิเศกที่เกษียณอายุทุกท่านมีโอกาสกลับมาเยี่ยมโรงเรียน ได้พบปะสังสรรค์ จัดกิจกรรมบริการตรวจสุขภาพ จัดทัศนศึกษาและจัดพิธีแสดงมุทิตาจิตแด่ครูอาวุโส
ในปี พ.ศ. 2554 – พ.ศ. 2555 นายสมเกียรติ เจริญฉิม ดำรงตำแหน่งผู้อำนวยการโรงเรียน ได้มีการจัดเพิ่มห้อง รีซอร์ซ เซ็นเตอร์ (Resource Center) เพื่อเป็นแหล่งให้นักเรียนสามารถหาข้อมูลความรู้ต่างๆจากอินเทอร์เน็ตได้ภายในโรงเรียน และได้มีการทาสีอาคาารภายในโรงเรียนใหม่ทั้งหมด นอกจากนั้น ยังเปลี่ยนลิฟต์ในอาคารสุรชัยรณรงค์ เพื่อทดแทนลิฟต์ตัวเก่าที่เสียไป และที่เป็นการเปลี่ยนแปลงครั้งใหญ่ คือการย้ายเสาธงชาติ ของโรงเรียน จากฝั่งอาคารอเนกประสงค์ ไปยังหน้าอาคารสุรชัยรณรงค์ และพื้นที่หน้าอาคารอเนกประสงค์ ได้มีการจัดสร้างศาลาไทย เพื่อเป็นเวทีในพิธีการหน้าเสาธงตอนเช้า และเป็นที่พักผ่อนสำหรับนักเรียน ส่วนการเปลี่ยนแปลงเกี่ยวกับน้ำดื่มภายในโรงเรียน ทางโรงเรียนได้มีนโยบายที่ส่งเสริมให้นักเรียนมีสุขภาพดี โดยทำการเปลี่ยนจากการขายน้ำอัดลม เป็นน้ำผลไม้แทน แม้ว่าช่วงแรกจะมีเสียงต่อต้านอย่างหนัก แต่ต่อมา กระแสนี้ก็เริ่มซาลงไป หลังจากนั้น ได้มีการติดตั้งระบบ ไวไฟ ทั่วทั้งโรงเรียน ตามโครงการ Media TP-Storage
แบบห้องเรียนประจำ ชั้นม.ปลาย เรียนแบบเดินเรียนบางห้อง
ตั้งชื่อตามพระนามของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา​ อาคารเรียนที่เก่าแก่ที่สุดในโรงเรียน ประกอบไปด้วย ห้องเรียน 14 ห้องเรียน ห้องเรียนชั้นม.1-2 ห้องกิจกรรมรักษาดินแดน ห้องลูกเสือ ห้องคอมพิวเตอร์ ห้องไร้พรมแดน ห้องพัสดุ ห้องคอมพิวเตอร์ ห้องรีซอต์ส เซ็นเตอร์ ร้านสวัสดิการร้านค้า และโรงอาหาร
ตั้งชื่อตามนามของขุนสุรชัยรณรงค์ อาคารที่ประกอบไปด้วย ห้องฝ่ายบริหาร ห้องสมุดอาทร สังขะวัฒนะ คลินิกหมอภาษา ห้องแนะแนว ห้องเรียนสังคมศึกษา ห้องเรียนภาษาไทย ห้องคอมพิวเตอร์นวมินทรานุสรณ์ ห้องเรียน MEP ห้องเรียนชั้น ม.2-3 ศูนย์ปฏิบัติธรรมเทพสิทธินายก ห้องเรียน
ตั้งชื่อตามพระนามของพระวรวงศ์เธอ พระองค์เจ้าขจรจรัสวงษ์ กรมหมื่นปราบปรปักษ์ ​อาคารที่ประกอบไปด้วย แผนกช่าง ห้องศิลปะ ห้องดนตรีไทย ห้องนาฏศิลป์ ห้องวงโยธวาทิต ห้องการงานอาชีพ และโรงยิมเนเซียม
ตั้งชื่อตามนามของพระเทพสิทธินายก อาคารที่ประกอบไปด้วย ห้องเพชรดอกแก้ว (ห้องโสตทัศนศึกษา) และห้องปฏิบัติการทางวิทยาศาสตร์ รวมไปถึงห้องเรียนพิเศษ SMTE ห้องเรียนพิเศษ MEP-Sci ห้องเรียนต้นแบบการประหยัดพลังงาน ห้องเรียนคณิตศาสตร์ และห้องเรียนการงานอาชีพ
ตั้งชื่อตามนามของพลเอกสุจินดา คราประยูร​อาคารที่ประกอบไปด้วย ห้องฝ่ายบริหาร ห้องเรียนภาษาต่างประเทศ และหอประชุม พลเอก สุจินดา คราประยูร ที่อยู่ชั้นบนสุดของอาคาร
พิพิธภัณฑ์โรงเรียนทวีธาภิเศก
เปิดขึ้นในปี พ.ศ. 2535 เป็นอาคาร 4 ชั้น (พิพิธภัณฑ์อยู่ชั้น 2) ติดกับตึก 3 ตึกเอนกประสงค์ ภายในแสดงวัตถุประเภทครุภัณฑ์ประเภทต่าง ๆ และของใช้ในพระบาทสมเด็จพระจุลจอมเกล้าเจ้าอยู่หัว ที่พระราชทานให้แก่โรงเรียนตั้งแต่เริ่มต้น อาทิ นาฬิกาตั้งยอดพระเกี้ยว เป็นนาฬิกาที่พระบาทสมเด็จพระจุลจอมเกล้าเจ้าอยู่หัว พระราชทานให้โรงเรียน ด้านบนประดิษฐานพระจุลมงกุฎจำหลักไม้ที่ประณีตงดงามมาก ตู้พระราชทาน และโต๊ะเก้าอี้พระราชทาน เป็นต้น
พระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว
ได้อัญเชิญจากโรงหล่อส่วนปฏิมากรรม กรมศิลปากร เมื่อวันที่ 19 มิถุนายน พ.ศ. 2542 โดยผู้อำนวยการสุธน จุลโมกข์, พ.ต.อ. (พิเศษ) พลวุฒิ วิเศษสงวน นายกสมาคมผู้ปกครองและครูทวีธาภิเศก พล.ร.ท. ฉกรรจ์ สุวรรณเสนีย์ อุปนายกสมาคมศิษย์เก่าทวีธาภิเศก โดยผ่านทางถนนปิ่นเกล้านครไชยศรี ขึ้นสะพานลอยฟ้าคู่ขนาน ข้ามสะพานสมเด็จพระปิ่นเกล้า มุ่งหน้าไปยังอนุสาวรีย์ประชาธิปไตย แล้วผ่านลานพระบรมรูปทรงม้าเป็นที่สุดท้าย เพื่อเป็นความเป็นศิริมงคล ปัจจุบัน ประดิษฐานอยู่ข้างอาคารพิพิธภัณฑ์ (อาคาร 100ปี ทวีธาภิเศก)
พระพุทธทวีธาภิเศกมหามงคล
มีทั้งสิ้น 2 องค์ องค์แรก เป็นพระพุทธรูปโบราณปางห้ามสมุทร ทรงเครื่องใหญ่แบบสกุลช่างสมัยรัตนโกสินทร์ตอนต้น โดยได้รับพระราชทานจากสมเด็จพระญาณสังวร สมเด็จพระสังฆราช สกลมหาสังฆปรินายก ใน ปี พ.ศ. 2536 สมัยนายกนก จันทร์ขจร เป็นผู้อำนวยการ
และองค์ที่ 2 เป็นพระพุทธรูปปางมารวิชัย พุทธศิลปแบบสุโขทัย เป็นพระพุทธรูปที่สร้างขึ้นใหม่ โดยได้รับพระราชทานจากสมเด็จพระเทพรัตนราชสุดาฯ สยามบรมราชกุมารี ไว้สำหรับเป็นที่สักการะประจำโรงเรียน เช่นเดียวกับที่โรงเรียนอื่น ๆ ทั่วไป โดยใช้ชื่อเดียวกับพระพุทธทวีธาภิเศกมหามงคลองค์แรก ปัจจุบันประดิษฐาน ณ ซุ้มพระพุทธรูปใกล้ประตูทางเข้าโรงเรียน เป็นพระพุทธรูปที่ครูอาจารย์ นักเรียนและผู้ปกครองจำนวนมากเคารพกราบไหว้ โดยเฉพาะในช่วงสอบคัดเลือกนักเรียนเข้าเรียนต่อในระดับชั้น ม. 1 และม. 4 ของทุกปี เมื่อเข้ามาในโรงเรียนผ่านประตูมองไปทางซ้าย ก็จะได้เห็นพระพุทธรูปที่มีพุทธลักษณะงดงามองค์นี้ ประดิษฐานอยู่อย่างสงบภายใต้เงาไม้ที่ดูร่มรื่น
ในอดีตท่านรับราชการ เป็นทหารในรัชสมัยของพระบาทสมเด็จพระพุทธยอดฟ้าจุฬาโลกมหาราช พ.ศ. 2325 ร.ศ.1 ปีขาล ถึง พ.ศ. 2352 ร.ศ.28 ปีมะโรง ดำรงตำแหน่งเป็นนายกองเสือป่า แมวเซา ได้รับพระราชทานพำนักเป็นการถาวรที่วัดนาคกลาง ใกล้กับที่ตั้งปัจจุบันของโรงเรียน โดยมีหน้าที่ดูแลด่านตั้งแต่กรุงเทพ ฯ - ด่านพระเจดีย์สามองค์
ลำดับรายนามระยะเวลาดำรงตำแหน่ง 1ขุนอุปการศิลปะเศรฐพ.ศ. 2441 – 19 มิถุนายน พ.ศ. 2450 (ประมาณ 9 ปี)2นายพร้อม21 มิถุนายน พ.ศ. 2450 – พ.ศ. 2454 (ประมาณ 3 ปี)3พระบรรเจิดวิชาชาญ (นายชม บุณยาคม ป.ม.)พ.ศ. 2454 – 11 พฤศจิกายน พ.ศ. 2454 (ไม่ถึง 1 ปี)4ขุนดรุณวิทย์วรเสษฐ (นายยง ศิลปคุปต์)12 พฤศจิกายน พ.ศ. 2454 – 31 ตุลาคม พ.ศ. 2459 ()5ขุนวิสิษฐ์ดรุณกาล (นายบุบผา พลายสุต)1 พฤศจิกายน พ.ศ. 2459 – มิถุนายน พ.ศ. 2492 (ประมาณ 32 ปี)6นายวรสิทธิ์ อินทาปัจ2 กรกฎาคม พ.ศ. 2492 – 30 กันยายน พ.ศ. 2508 ()7นายเรวัต ชื่นสำราญ1 ตุลาคม พ.ศ. 2508 – 31 พฤษภาคม พ.ศ. 2517 ()8นายสำเริง นิลประดิษฐ์1 ตุลาคม พ.ศ. 2517 – 30 กันยายน พ.ศ. 2522 ()9นายจงกล เมธาจารย์1 ตุลาคม พ.ศ. 2522 – 2 พฤศจิกายน พ.ศ. 2527 ()10นายสุชาติ ไชยมะโน2 พฤศจิกายน พ.ศ. 2527 – 28 มิถุนายน พ.ศ. 2531 ()11นายสำราญ รัตนวิทย์29 มิถุนายน พ.ศ. 2531 – 30 กันยายน พ.ศ. 2532 ()12นายกนก จันทร์ขจร1 ตุลาคม พ.ศ. 2532 – 30 กันยายน พ.ศ. 2538 (13นายประสาร อุตมางคบวร1 ตุลาคม พ.ศ. 2538 – 30 กันยายน พ.ศ. 2541 ()14นายสุธน จุลโมกข์1 ตุลาคม พ.ศ. 2541 – 30 กันยายน พ.ศ. 2544 ()15นายสุวัฒน์ อ้นใจกล้า1 ตุลาคม พ.ศ. 2544 – 30 กันยายน พ.ศ. 2547 ()16นางสุกัญญา ภู่พันธาภักดิ์1 ตุลาคม พ.ศ. 2547 – 29 ตุลาคม พ.ศ. 2551 ()17นางสุมนมาศ วุฒิสง่าธรรม30 ตุลาคม พ.ศ. 2551 – 30 กันยายน พ.ศ. 2553 ()18นายสมเกียรติ เจริญฉิม26 มกราคม พ.ศ. 2554 – 20 พฤศจิกายน พ.ศ. 2556 ()19นายชัยอนันต์ แก่นดี23 มกราคม พ.ศ. 2557 – 7 พฤศจิกายน พ.ศ. 2557 ()20นายชัยสิทธิ์ ดอนท้วม9 มกราคม พ.ศ. 2558 – 27 ตุลาคม พ.ศ. 2559 ()21นายณรงค์ คงสมปราชญ์25 มกราคม พ.ศ. 2560 – ปัจจุบัน ()
สถานศึกษารางวัลพระราชทาน ปี 2548
ศ.สัญญา ธรรมศักดิ์ อดีตประธานองคมนตรี อดีตนายกรัฐมนตรีอดีตประธานศาลฎีกา และอดีตอธิการบดีมหาวิทยาลัยธรรมศาสตร์* พล.อ.สุจินดา คราประยูร อดีตผู้บัญชาการกองทัพบกและผู้บัญชาการทหารสูงสุด และอดีตนายกรัฐมนตรี จอมพลอากาศ เฉลิมเกียรติ วัฒนางกูร อดีตผู้บัญชาการทหารอากาศ 19 ก.ย. 2500 , อดีตสมาชิกสภาผู้แทนราษฏรประเภทที่2 30 พ.ย. 2494,อดีตรัฐมนตรีช่วยว่าการกระทรวงคมนาคม,อดีตรัฐมนตรีว่าการกระทรวงเกษตรและสหกรณ์ พล.ร.อ.กวี สิงหะ อดีตผู้บัญชาการทหารเรือ และ อดีตรัฐมนตรีช่วยว่าการกระทรวงกลาโหม พล.ต.อ.เสรีพิศุทธ์ เตมียาเวส อดีตผู้บัญชาการสำนักงานตำรวจแห่งชาติ พล.อ.อ.จิรวัฒน์ มูลศาสตร์ ผู้ทรงคุณวุฒิพิเศษกองทัพอากาศ,อดีตผู้บัญชาการหน่วยบัญชาการอากาศโยธิน, สมาชิกสภานิติบัญญัติแห่งชาติ (สนช.) และ ประธานสโมสรฟุตบอลแอร์ฟอร์ซ เซ็นทรัล พล.อ.ปรีชา โรจนเสน สมาชิกสภานิติบัญญัติแห่งชาติ (สนช.) ดร.มนูญ มุกข์ประดิษฐ์ กรรมการและรองเลขาธิการมูลนิธิชัยพัฒนา ภูมิธรรม เวชยชัย อดีตเลขาธิการพรรคเพื่อไทย อดีตรัฐมนตรีช่วยว่าการกระทรวงคมนาคม อำนวย สุวรรณคีรี อดีตสมาชิกสภาผู้แทนราษฎรพรรคประชาธิปัตย์ ธีระชาติ ปางวิรุฬห์รักษ์ สมาชิกสภาผู้แทนราษฎรพรรคประชาธิปัตย์ จังหวัดชุมพร วิชัย ศรีขวัญ อดีตปลัดกระทรวงมหาดไทย ปรีชา กมลบุตร อดีตผู้ว่าราชการจังหวัดสกลนคร อดีตผู้ว่าราชการจังหวัดเชียงราย อดีตผู้ว่าราชการจังหวัดพระนครศรีอยุธยา และอดีตผู้ว่าราชการจังหวัดนครนายก สุนชัย คำนูณเศรษฐ์ ผู้ว่าการการไฟฟ้าฝ่ายผลิตแห่งประเทศไทย
ศ.ดร.เกษม จันทร์แก้ว อดีตอาจารย์ประจำภาควิชาอนุรักษ์วิทยา คณะวนศาสตร์ มหาวิทยาลัยเกษตรศาสตร์ อดีตอธิบดีกรมป่าไม้และที่ปรึกษาของนายกรัฐมนตรี พลเอกเปรม ติณสูลานนท์ ศ.ดร.โสภณ เริงสำราญ อดีตอาจารย์ประจำภาควิชาเคมี และอดีตหัวหน้าภาควิชาเคมี คณะวิทยาศาสตร์ จุฬาลงกรณ์มหาวิทยาลัย ศ.ดร.สุทธิชัย อัสสะบำรุงรัตน์ อาจารย์ประจำภาควิชาวิศวกรรมเคมี รางวัลนักวิทยาศาสตร์รุ่นใหม่ปี 2546 คณะวิศวกรรมศาสตร์ จุฬาลงกรณ์มหาวิทยาลัยดำรงตำแหน่งศาสตราจารย์ด้วยวัยเพียง 35 ปี ผศ.ดร.ศราวุฒิ จิตรภักดี รางวัลนักวิทยาศาสตร์รุ่นใหม่ปี 2546 และอาจารย์ประจำภาควิชาชีวเคมี คณะวิทยาศาสตร์ มหาวิทยาลัยมหิดล ผศ.ดร.ยุทธนา ตันติรุ่งโรจน์ชัย รางวัลนักวิทยาศาสตร์รุ่นใหม่ ปี 2548 และนักวิจัยประจำศูนย์นาโนเทคโนโลยีแห่งชาติ ดร.นำชัย ชีววิวรรธน์ นักวิชาการและที่ปรึกษาของฝ่ายสื่อสิ่งพิมพ์และมัลติมีเดีย สำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี ศาสตราจารย์ ดร.ประสิทธิ์ ปิวาวัฒนพานิช อาจารย์ประจำคณะนิติศาสตร์ มหาวิทยาลัยธรรมศาสตร์และเป็นหนึ่งในกลุ่ม 5 อาจารย์นิติศาสตร์ ธรรมศาสตร์ รศ.ดร.สุวิทย์ เลาหศิริวงศ์ อธิการบดีมหาวิทยาลัยนครพนม นายแพทย์ นคร มธุรดาวงศ์ อาจารย์ประจำคณะแพทยศาสตร์ มหาวิทยาลัยธรรมศาสตร์
เนาวรัตน์ พงษ์ไพบูลย์ กวีซีไรต์ปี 2523 และศิลปินแห่งชาติปี 2536 สาขาวรรณศิลป์ ชิน ฝ้ายเทศ นักร้องลูกทุ่ง และศิลปินแห่งชาติปี 2542 สาขาศิลปะการแสดง นิวัติ กองเพียร นักเขียน นักวิจารณ์ศิลปะ ยอดชาย เมฆสุวรรณ ดารา นักแสดง ทัช ณ ตะกั่วทุ่ง ดารา นักร้อง ฐาปกรณ์ ดิษยนันทน์ ดารา นักแสดง พิธีกร และผู้บริหารบริษัทกันตนา สมพล ปิยะพงศ์สิริ นักจัดรายการวิทยุ พิธีกร ภุชงค์ โยธาพิทักษ์ ดารา นักแสดง พิธีกร องอาจ สิงห์ลำพอง ผู้กำกับโฆษณาและภาพยนตร์ วิชัย จงประสิทธิพร ดารา นักแสดง อธิชาติ ชุมนานนท์ ดารา นักแสดง โชคชัย บุญวรเมธี ดารา นักแสดง ศานติ สุศันสนีย์ ดีเจโตโต้ นักจัดรายการวิทยุ สุรชัย กิจเกษมสิน หรือ เล็ก วงพราว ศิลปิน นักดนตรี ธีมะ กาญจนไพริน หรือ ดีเจจั๊ด นักจัดรายการวิทยุ พิธีกร ธนาพล อิ๋วสกุล บรรณาธิการวารสารฟ้าเดียวกัน กิตติพล เลิศจารุโชคขจร ผู้ชนะเลิศการประกวด Dutchie boy สาขาการแสดง ปี 2009 นิธิดล ป้อมสุวรรณ ดารา นักแสดง จิรัชยา ศิริมงคลนาวิน ผู้ชนะเลิศการประกวด มิสทิฟฟานี่ยูนิเวิร์ส ปี 2016 และ มิสอินเตอร์เนชั่นแนลควีน ปี 2016 กฤษฎี ปินใจ ดารา นักแสดง
วสวัตติ์ สมแสวง นักกีฬาเทควันโดทีมชาติไทย รังสรรค์ วิวัฒน์ชัยโชค นักฟุตบอลทีมชาติไทย พัทยา เปี่ยมคุ้ม อดีตนักฟุตซอลทีมชาติไทย และอดีตผู้ฝึกสอนฟุตซอลทีมชาติไทย ชนัตถา ธนฤกษ์ชัย อดีตนักกีฬาเทควันโดทีมชาติไทย ผู้ฝึกสอนทีมชาติไทยปัจจุบัน นาชา ปั้นทอง นักกีฬาเทควันโดทีมชาติไทย อัจถพันธ์ ขันติวรบท นักกีฬาเทควันโดเยาวชนทีมชาติไทย (ปัจจุบันศึกษา คณะวิศวกรรมศาสตร์ มหาวิทยาลัยธรรมศาสตร์) ธีระ รุ่งเรืองทวีพงศ์ นักกีฬาหมากล้อมทีมชาติไทย ตรัยพัทธ์ วุฒิบวรนันท์ นักกีฬาหมากล้อมทีมชาติไทย
นายรังสิมันต์ โรม แกนนำกลุ่มธรรมศาสตร์เสรีเพื่อประชาธิปไตย, นักศึกษาปริญญาโท คณะนิติศาสตร์ มหาวิทยาลัยธรรมศาสตร์ นายดนัยวัฒน์ จิตวิศรุตกุล อุปนายกองค์การนักศึกษามหาวิทยาลัยธรรมศาสตร์ ปีการศึกษา 2553, ศิษย์เก่าคณะพาณิชยศาสตร์และการบัญชี มหาวิทยาลัยธรรมศาสตร์ นายรักษ์ชาติ วงศ์อธิชาติ อุปนายกองค์การนักศึกษามหาวิทยาลัยธรรมศาสตร์ ปีการศึกษา 2554, ศิษย์เก่าคณะศิลปศาสตร์ มหาวิทยาลัยธรรมศาสตร์
โรงเรียนทวีธาภิเศก บางขุนเทียน โรงเรียนประถมทวีธาภิเศก โรงเรียนสวนอนันต์ (โรงเรียนคู่พัฒนา)
พระราชพิธีทวีธาภิเษก ในรัชกาลที่ 5
หมวดหมู่:เขตบางกอกใหญ่ หมวดหมู่:สหวิทยาเขตพระราชวังเดิม หมวดหมู่:โรงเรียนที่สร้างขึ้นเป็นพระบรมราชานุสรณ์แห่งรัชกาลที่ 5 หมวดหมู่:โรงเรียนที่มีอายุเกิน 100 ปีในประเทศไทย หมวดหมู่:โรงเรียนที่มีอัตราการแข่งขันสูง หมวดหมู่:โรงเรียนในกรุงเทพมหานคร หมวดหมู่:โรงเรียนชายในประเทศไทย หมวดหมู่:โรงเรียนมัธยมศึกษาขนาดใหญ่พิเศษ หมวดหมู่:โรงเรียนมาตรฐานสากล